Ο **Τομάζο Πάντοα Σκιόππα** (23 Ιουλίου 1940 - 18 Δεκεμβρίου 2010) ήταν Ιταλός οικονομολόγος και πολιτικός. Διετέλεσε υπουργός οικονομίας και οικονομικών στη κυβέρνηση Ρομάνο Πρόντι την περίοδο 2006 – 2008.

Βιογραφία
---------

Γεννήθηκε στο Μπελούνο το 1940. Αφού ολοκλήρωσε τις γυμνασιακές του σπουδές στη Τεργέστη συνέχισε οικονομικές σπουδές στο φημισμένο Πανεπιστήμιο Βοκόνι Λουίτζι του Μιλάνου το 1966, στη συνέχεια έλαβε Μάστερ των οικονομικών από το Τεχνολογικό Ινστιτούτο Μασαχουσέτης, καθώς και από το Πανεπιστήμιο της Βοστώνης. Με την επιστροφή του στην Ιταλία προσλήφθηκε στην Τράπεζα Ιταλίας όπου και εξελίχθηκε φθάνοντας στο βαθμό του αντιπροέδρου.

Από το 1998 που ιδρύθηκε η Ευρωπαϊκή Κεντρική Τράπεζα υπήρξε μέλος του διοικητικού συμβουλίου της μέχρι τον Μάιο του 2005. Τον επόμενο χρόνο τον Μάιο του 2006 διορίστηκε υπουργός οικονομίας και οικονομικών της Ιταλίας στη κυβέρνηση του Ρομάνο Πρόντι, θέση που διατήρησε μέχρι τον Μάιο του 2008 που ανέλαβε η κυβέρνηση του Σίλβιο Μπερλουσκόνι. Παράλληλα όμως από τον Οκτώβριο του 2007 μέχρι τον Απρίλιο του 2008 είχε διατελέσει πρόεδρος της Διεθνούς Νομισματικής Επιτροπής του Διεθνούς Νομισματικού Ταμείου

Στις 3 Αυγούστου 2010 όπως ανακοινώθηκε επίσημα ο Πάντοα Σκιόππα ανέλαβε καθήκοντα συμβούλου επί των οικονομικών παρά τον Έλληνα πρωθυπουργό Γ. Α. Παπανδρέου και συγκεκριμένα επί θεμάτων μακροοικονομίας, διαχείρισης χρεών, φορολογικών, τραπεζικών κλπ.

Σύμφωνα πάντα με την ελληνική επίσημη ανακοίνωση όπως δόθηκε στα ελληνικά μέσα ενημέρωσης «*ο κ. Τομάσο Πάντοα - Σκιόππα, με τη παγκόσμια γνώση του στο σύνθετο πλέγμα των θεσμικών και οικονομικών δεδομένων, σε συνδυασμό με τη σημαντική εμπειρία του στη χάραξη πολιτικής σε ανώτατο διεθνές επίπεδο, θα παρέχει συμβουλές στο πρωθυπουργό σε θέματα πολιτικού σχεδιασμού που αφορούν την εφαρμογή του προγράμματος οικονομικής, δημοσιονομικής και διαρθρωτικής πολιτικής στο πλαίσιο του ευρωπαϊκού μηχανισμού στήριξης*».

Σημειώνεται ότι ο Τομάσο Πάντοα Σκιόππα ήταν Πρόεδρος της Notre Europe, του Promontory Financial Group, καθώς και μέλος της Ομάδας των 30.

Παντρεύτηκε την οικονομολόγο Φιορέλα Κοστόρις με την οποία απέκτησε τρία παιδιά. Μετά το διαζύγιό του, συζούσε με την δημοσιογράφο Μπάρμπαρα Σπινέλι, κόρη του Ιταλού ευρωβουλευτή Αλτιέρο Σπινέλι.

Απεβίωσε το βράδυ της 18 Δεκεμβρίου 2010 από καρδιακή ανακοπή, αφού πρώτα μεταφέρθηκε σε νοσοκομείο μετά από δυσφορία που αισθάνθηκε το ίδιο βράδυ σε δείπνο στη Ρώμη.

Διακρίσεις
----------

Ο Τομάσο Πάντοα - Σκιόππα έλαβε το Βραβείο για τις υπηρεσίες στην Ιταλική Δημοκρατία

Δημοσιεύσεις
------------

Ο Τομάσο Πάντοα - Σκιόππα έχει δημοσιεύσει τις παρακάτω εργασίες οικονομικού πάντα περιεχομένου:

* *L'Europa verso l'unione monetaria. Dallo Sme al trattato di Maastricht* (1992)
* *La moneta e il sistema dei pagamenti* (1992)
* *Il governo dell'economia* (1997)
* *Europa, forza gentile* (2001)
* *Dodici settembre. Il mondo non è al punto zero* (2002)
* *La lunga via per l'euro* (2004)
* *L'euro e la sua banca centrale. L'unione dopo l'Unione* (2004)
* *Europa una pazienza attiva. Malinconia e riscatto del Vecchio Continente* (2006)
* *Italia una ambizione timida* (2007)
* *La veduta corta* (2009)

Βιβλία
------

* Padoa-Schioppa, Tommaso (2004). *The Euro and Its Central Bank*. The MIT Press. ISBN 0-262-16222-9. (Αγγλικά)

* Padoa-Schioppa, Tommaso (2006). *Europa una pazienza attiva*. Rizzoli. ISBN 88-17-01068-5. (Ιταλικά)

Παραπομπές
----------

1. ↑  Voir le communiqué de presse publié, par exemple, sur le site « swissinfo »[*νεκρός σύνδεσμος*](Γαλλικά)
2. ↑  Cavaliere di Gran Croce Ordine al Merito della Repubblica Italiana(Ιταλικά)

Πηγές
-----

* Ελληνική εφημερίδα "Η Ναυτεμπορική" φ. 4-Αυγούστου-2010 σ.29.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Τομμάζο Πάντοα-Σκιόππα** |

* Bio from the official website(Αγγλικά)
* Official website(Ιταλικά)
* Biography of Tommaso Padoa-Schioppa from the Ministry website(Ιταλικά)
* Short Bibliography of Tommaso Padoa-Schioppa(Αγγλικά)
* Notre Europe(Αγγλικά)

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 22113496
* LCCN: n78095828
* ISNI: 0000 0001 1750 342X
* GND: 1015068960
* SELIBR: 197049
* SUDOC: 02854837X
* BNF: cb120362095 (data)
* NKC: vse2008429955
* ICCU: CFIV043674
* BNE: XX1124899

 |

 |